CELEX: 62020TN0631
Language: sk
Date: 2020-10-19 00:00:00
Title: Vec T-631/20: Žaloba podaná 19. októbra 2020 – MZ/Komisia

7.12.2020   
            
            
               SK
            
            
               Úradný vestník Európskej únie
            
            
               C 423/39
            
         
      Žaloba podaná 19. októbra 2020 – MZ/Komisia
      (Vec T-631/20)
      (2020/C 423/57)
      Jazyk konania: taliančina
      
         Účastníci konania
      
      
         Žalobca: MZ (v zastúpení: M. Velardo, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd zrušil:
      
                  —
               
               
                  rozhodnutie zo 17. júla 2019 o vylúčení z rezervného zoznamu výberového konania EPSO/AD/363/18 (AD7) – 2, administrátori v oblasti ciel,
               
            
                  —
               
               
                  rozhodnutie z 10. decembra 2019, ktorým sa potvrdzuje rozhodnutie o vylúčení z rezervného zoznamu výberového konania EPSO/AD/363/18 (AD7) – 2, administrátori v oblasti ciel,
               
            
                  —
               
               
                  rozhodnutie menovacieho orgánu z 8. júla 2020, ktoré bolo v ten istý deň e-mailom oznámené žalobcovi, ako aj uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na porušení ustanovení zákona, ktoré upravujú jazykový režim európskych inštitúcií, na porušení zákazu diskriminácie na základe jazyka, porušení zásady proporcionality a porušení článku 27 Služobného poriadku úradníkov Európskej únie, zásady rovnakého zaobchádzania s uchádzačmi, ako aj článku 22 Charty základných práv.
               
            
                  2.
               
               
                  Druhý žalobný dôvod je založený na porušení zásady rovnosti medzi uchádzačmi a nedostatku objektivity pri hodnotení z dôvodu nedostatku stálej povahy výberovej komisie, na porušení článku 27 Služobného poriadku, zjavnej nelogickosti, nejednotnosti hodnotenia a zjavne nesprávnom posúdení výberovej komisie.
               
            
                  3.
               
               
                  Tretí žalobný dôvod je založený na porušení oznámenia o vyhlásení výberového konania a následnom porušení článku 27 Služobného poriadku úradníkov, keďže Komisia nedodržala ustanovenia oznámenia týkajúce sa všeobecného hodnotenia a schopností požadovaných pre každú oblasť.
               
            
                  4.
               
               
                  Štvrtý žalobný dôvod je založený na porušení článku 5 prílohy III Služobného poriadku a na tom, že došlo k zjavne nesprávnemu posúdeniu.
               
            
                  5.
               
               
                  Piaty žalobný dôvod je založený na porušení povinnosti odôvodnenia zo strany výberovej komisie rozhodujúcej v rámci opätovného preskúmania, porušení práva na účinný prostriedok nápravy, ako aj zásady riadnej správy vecí verejných a práva na obhajobu, keďže výberová komisia použila štandardné znenie odôvodenia, z ktorého nevyplýva, že boli posúdené schopnosti žalobcu a o to menej, aké kritériá boli v tejto súvislosti skutočne prijaté .